CELEX: 62019CA0033
Language: el
Date: 2020-05-28 00:00:00
Title: Υπόθεση C-33/19: Απόφαση του Δικαστηρίου (δέκατο τμήμα) της 28ης Μαΐου 2020 — Ευρωπαϊκή Επιτροπή κατά Δημοκρατίας της Βουλγαρίας (Παράβαση κράτους μέλους – Ασφάλεια των σιδηροδρόμων – Οδηγία 2004/49/ΕΚ – Άρθρο 21, παράγραφοι 1 και 2 – Παράλειψη θέσπισης των αναγκαίων διατάξεων για να εξασφαλιστεί η οργανωτική ανεξαρτησία του φορέα διερεύνησης και η αυτόνομη πρόσβασή του σε επαρκείς πόρους)

3.8.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 255/7
            
         
      Απόφαση του Δικαστηρίου (δέκατο τμήμα) της 28ης Μαΐου 2020 — Ευρωπαϊκή Επιτροπή κατά Δημοκρατίας της Βουλγαρίας
      (Υπόθεση C-33/19) (1)
      
      (Παράβαση κράτους μέλους - Ασφάλεια των σιδηροδρόμων - Οδηγία 2004/49/ΕΚ - Άρθρο 21, παράγραφοι 1 και 2 - Παράλειψη θέσπισης των αναγκαίων διατάξεων για να εξασφαλιστεί η οργανωτική ανεξαρτησία του φορέα διερεύνησης και η αυτόνομη πρόσβασή του σε επαρκείς πόρους)
      (2020/C 255/07)
      Γλώσσα διαδικασίας: η βουλγαρική
      
         Διάδικοι
      
      
         Προσφεύγουσα: Ευρωπαϊκή Επιτροπή (εκπρόσωποι: C. Vrignon, C. Georgieva-Kecsmar και J. Hottiaux)
      
         Καθής: Δημοκρατία της Βουλγαρίας (εκπρόσωποι: L. Zaharieva και E. Petranova)
      
         Διατακτικό
      
      Το Δικαστήριο αποφασίζει:
      
                  1)
               
               
                  Η Δημοκρατία της Βουλγαρίας, παραλείποντας να λάβει τα αναγκαία μέτρα για να διασφαλίσει την οργανωτική ανεξαρτησία του φορέα διερεύνησης έναντι του διαχειριστή της σιδηροδρομικής υποδομής ο οποίος ελέγχεται από τον Υπουργό Μεταφορών, Τεχνολογίας των Πληροφοριών και Επικοινωνιών καθώς και την ανεξαρτησία του εν λόγω φορέα έναντι του εν λόγω διαχειριστή όσον αφορά την πρόσβαση στους αναγκαίους πόρους για την εκτέλεση των καθηκόντων του, παρέβη τις υποχρεώσεις που υπέχει από το άρθρο 21, παράγραφοι 1 και 2, της οδηγίας 2004/49/ΕΚ του Ευρωπαϊκού Κοινοβουλίου και του Συμβουλίου, της 29ης Απριλίου 2004, για την ασφάλεια των κοινοτικών σιδηροδρόμων, η οποία τροποποιεί την οδηγία 95/18/ΕΚ του Συμβουλίου σχετικά με τις άδειες σε σιδηροδρομικές επιχειρήσεις και την οδηγία 2001/14/ΕΚ σχετικά με την κατανομή της χωρητικότητας των σιδηροδρομικών υποδομών και τις χρεώσεις για τη χρήση σιδηροδρομικής υποδομής καθώς και με την πιστοποίηση ασφάλειας (Οδηγία για την ασφάλεια των σιδηροδρόμων).
               
            
                  2)
               
               
                  Καταδικάζει τη Δημοκρατία της Βουλγαρίας στα δικαστικά έξοδα.
               
            
         (1)  ΕΕ C 122 της 1.4.2019.